text: अर्जुन कपूर (Arjun Kapoor) और जाह्नवी कपूर (Jahnavi Kapoor) पहली बार एक साथ स्क्रीन शेयर करेंगे. वे दोनों ‘कॉफी विद करण’ (Coffee With Karan) शो में आ रहे हैं. करण जौहर की इस टॉक शो में हर बार सेलिब्रिटीज़ की जोड़ी नज़र आती है. इस बार भाई-बहन, पति-पत्नी, पिता-बेटी की जोड़ियां नज़र आएंगी, जैसे-अर्जुन कपूर-जाह्नवी कपूर, अनुष्का शर्मा-विराट कोहली, सैफ अली ख़ान-सारा ख़ान. करण जौहर का यह शो कॉफी विद करण, का छठा सीज़न है. इस शो को पहले सीज़न से ही लोग काफ़ी पसंद करते रहे हैं, क्योंकि शो में हर तरह का मसाला होता है- कुछ खट्टी-मीठी अनकही बातें, नोक-झोंक और भी बहुत सारी ऐसी बातें, जो ऑडियंस जानना चाहती हैं. और करण अपने मज़ेदार-लच्छेदार बातों से उन्हें अवगत कराते रहते हैं.